《兰陵王 为范兰题秋院凉思图》
清代·姚燮

夜凉寂。匝院空烟如幂。催梧影，初月上墙，画渚明漪动微白。

迷离菡萏色。遥隔。杨枝暗碧。知除恁，初蟀晚蝉，若许秋光有谁惜。

添香坐筝席。尽袖亸栏唇，钗颤帘额。娟春莺梦寻无迹。

定玉貌怜瘦，绮年悲逝，愁怀暗与藓露积。唱金缕词拍。

在昔。泥芳夕。记抱蝶吹芬，栀媚兰婳。韶华一瞬东风掷。

早落雁天杪，响搀凄笛。还防听到，乱叶堕，苦雨滴。

作者简介：姚燮（1805—1864）晚清文学家、画家。字梅伯，号复庄，又号大梅山民、上湖生、某伯、大某山民、复翁、复道人、野桥、东海生等，浙江镇海（今宁波北仑）人。道光举人，以著作教授终身。治学广涉经史、地理、释道、戏曲、小说。工诗画，尤善人物、梅花。著有《今乐考证》、《大梅山馆集》、《疏影楼词》。